title: 2006/345/ES: Rozhodnutie Rady z  27. marca 2006  o podpísaní a predbežnom vykonávaní Dohody medzi Európskym spoločenstvom a Moldavskou republikou o určitých aspektoch leteckých dopravných služieb

text:
               13.5.2006

               SK

               Úradný vestník Európskej únie

               L 126/23

         ROZHODNUTIE RADY
   z 27. marca 2006
   o podpísaní a predbežnom vykonávaní Dohody medzi Európskym spoločenstvom a Moldavskou republikou o určitých aspektoch leteckých dopravných služieb
   (2006/345/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s článkom 300 ods. 2 prvou vetou prvého pododseku,
   so zreteľom na návrh Komisie,
   keďže:

               (1)

               Rada 5. júna 2003 poverila Komisiu, aby začala rokovania s tretími krajinami o nahradení určitých ustanovení v existujúcich bilaterálnych dohodách dohodou so Spoločenstvom.

               (2)

               Komisia v mene Spoločenstva dojednala dohodu s Moldavskou republikou o určitých aspektoch leteckých dopravných služieb (ďalej len „dohoda“) v súlade s mechanizmami a smernicami v prílohe k rozhodnutiu Rady, ktorým sa Komisia poveruje začať rokovania s tretími krajinami o nahradení určitých ustanovení v platných bilaterálnych dohodách dohodou so Spoločenstvom.

               (3)

               S výhradou jej uzavretia k neskoršiemu dátumu by sa dohoda mala podpísať a predbežne vykonávať,

         ROZHODLA TAKTO:
   Článok 1
   Týmto sa v mene Spoločenstva schvaľuje podpísanie Dohody medzi Európskym spoločenstvom a Moldavskou republikou o určitých aspektoch leteckých dopravných služieb, s výhradou rozhodnutia Rady o uzavretí uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Spoločenstva s výhradou jej uzavretia.
   Článok 3
   Kým dohoda nenadobudne platnosť, vykonáva sa predbežne od prvého dňa prvého mesiaca, ktorý nasleduje po dni, keď si strany vzájomne oznámili ukončenie postupov potrebných na tieto účely.
   Článok 4
   Týmto sa predseda Rady poveruje vydať oznámenie ustanovené v článku 8 ods. 2 dohody.

      V Bruseli 27. marca 2006

            Za Radu

            predseda

         H. GORBACH

    ---documentbreak---

               13.5.2006

               SK

               Úradný vestník Európskej únie

               L 126/24

         DOHODA
   medzi Európskym spoločenstvom a Moldavskou republikou o určitých aspektoch leteckých dopravných služieb
   EURÓPSKE SPOLOČENSTVO
   na jednej strane a
   MOLDAVSKÁ REPUBLIKA (ďalej len Moldavsko)
   na druhej strane
   (ďalej len „strany“),
   POZNAMENÁVAJÚC, že medzi niekoľkými členskými štátmi Európskeho spoločenstva a Moldavskom boli uzavreté bilaterálne dohody o leteckých dopravných službách, ktorých súčasťou sú ustanovenia v rozpore s právom Európskeho spoločenstva,
   POZNAMENÁVAJÚC, že Európske spoločenstvo má výlučnú právomoc v niektorých aspektoch, ktoré môžu byť súčasťou bilaterálnych dohôd o leteckých dopravných službách medzi členskými štátmi Európskeho spoločenstva a tretími krajinami,
    POZNAMENÁVAJÚC, že podľa práva Európskeho spoločenstva majú leteckí dopravcovia Spoločenstva usadení v členskom štáte právo na nediskriminačný prístup k letovým trasám medzi členskými štátmi Európskeho spoločenstva a tretími krajinami,
   SO ZRETEĽOM na dohody medzi Európskym spoločenstvom a niektorými tretími krajinami, ktoré umožňujú štátnym príslušníkom týchto tretích krajín získať vlastnícky podiel v spoločnostiach leteckých dopravcov, ktoré sú držiteľmi licencie v súlade s právom Európskeho spoločenstva,
   UZNÁVAJÚC, že ustanovenia bilaterálnych dohôd o leteckých dopravných službách medzi členskými štátmi Európskeho spoločenstva a Moldavskom, ktoré sú v rozpore s právom Európskeho spoločenstva, sa musia s týmto právom zosúladiť, aby sa vytvoril pevný právny základ pre letecké dopravné služby medzi Európskym spoločenstvom a Moldavskom a zachovala kontinuita týchto leteckých dopravných služieb,
   POZNAMENÁVAJÚC, že zámerom Európskeho spoločenstva v rámci týchto rokovaní nie je zvýšiť celkový objem leteckej premávky medzi Európskym spoločenstvom a Moldavskom, ani ovplyvniť rovnováhu medzi leteckými dopravcami Spoločenstva a leteckými dopravcami Moldavska, ani dojednať zmeny a doplnenia ustanovení existujúcich bilaterálnych dohôd o leteckých dopravných službách, ktoré sa týkajú dopravných práv,
   DOHODLI SA TAKTO:
   Článok 1
   Všeobecné ustanovenia
   1.   Na účely tejto dohody sú v prílohe IV uvedené vymedzené pojmy.
   2.   Odkazy vo všetkých dohodách uvedených v prílohe I na štátnych príslušníkov členského štátu, ktorý je stranou danej dohody, sa považujú za odkazy na štátnych príslušníkov členských štátov Európskeho spoločenstva.
   3.   Odkazy vo všetkých dohodách uvedených v prílohe I na leteckých dopravcov alebo letecké spoločnosti členského štátu, ktorý je stranou danej dohody, sa považujú za odkazy na leteckých dopravcov alebo letecké spoločnosti určené týmto členským štátom.
   Článok 2
   Určenie leteckého dopravcu členským štátom
   1.   Ustanovenia v odsekoch 2 a 3 tohto článku nahrádzajú príslušné ustanovenia v článkoch uvedených v prílohe II písm. a) a b), pokiaľ ide o určenie leteckého dopravcu príslušným členským štátom, jeho oprávnenia a povolenia udelené Moldavskom a zamietnutie, zrušenie, pozastavenie alebo obmedzenie oprávnení alebo povolení leteckého dopravcu.
   2.   Moldavsko po obdržaní určenia leteckého dopravcu členským štátom udelí príslušné oprávnenia a povolenia bez zbytočného procedurálneho odkladu za predpokladu, že:

               i)

               letecký dopravca je usadený podľa Zmluvy o založení Európskeho spoločenstva na území určujúceho členského štátu a vlastní platnú licenciu na vykonávanie leteckej dopravy v súlade s právom Európskeho spoločenstva;

               ii)

               členský štát, ktorý zodpovedá za vydanie osvedčenia leteckého prevádzkovateľa, vykonáva a udržiava účinnú regulačnú kontrolu leteckého dopravcu a príslušný letecký orgán je zreteľne uvedený v určení leteckého dopravcu a

               iii)

               leteckého dopravcu priamo alebo prostredníctvom väčšinového vlastníckeho podielu vlastnia a účinne kontrolujú členské štáty a/alebo príslušníci členských štátov a/alebo iné štáty uvedené v prílohe III k tejto dohode a/alebo štátni príslušníci týchto iných štátov.

         3.   Moldavsko môže zamietnuť, zrušiť, pozastaviť alebo obmedziť oprávnenia alebo povolenia leteckého dopravcu určeného členským štátom, ak:

               i)

               letecký dopravca nie je usadený podľa Zmluvy o založení Európskeho spoločenstva na území určujúceho členského štátu alebo nevlastní platnú licenciu na vykonávanie leteckej dopravy v súlade s právom Európskeho spoločenstva;

               ii)

               členský štát, ktorý zodpovedá za vydanie osvedčenia leteckého prevádzkovateľa, nevykonáva alebo neudržiava účinnú regulačnú kontrolu leteckého dopravcu alebo príslušný letecký orgán nie je zreteľne uvedený v určení leteckého dopravcu, alebo

               iii)

               leteckého dopravcu priamo alebo prostredníctvom väčšinového vlastníckeho podielu nevlastnia alebo účinne nekontrolujú členské štáty a/alebo štátni príslušníci členských štátov a/alebo iné štáty uvedené v prílohe III a/alebo štátni príslušníci týchto iných štátov.

         Moldavsko pri uplatňovaní svojho práva na základe tohto odseku nediskriminuje leteckých dopravcov Spoločenstva na základe štátnej príslušnosti.
   Článok 3
   Bezpečnosť
   1.   Ustanovenia v odseku 2 tohto článku dopĺňajú články uvedené v prílohe II písm. c).
   2.   Ak členský štát určil leteckého dopravcu, ktorého regulačnú kontrolu vykonáva a udržiava iný členský štát, potom sa práva Moldavska podľa bezpečnostných ustanovení dohody medzi tým členským štátom, ktorý určil leteckého dopravcu, a Moldavskom rovnako vzťahujú na prijímanie, vykonávanie alebo dodržiavanie bezpečnostných noriem týmto iným členským štátom, ako aj na prevádzkové oprávnenie tohto leteckého dopravcu.
   Článok 4
   Zdaňovanie leteckých pohonných hmôt
   1.   Ustanovenia v odseku 2 tohto článku dopĺňajú príslušné ustanovenia v článkoch uvedených v prílohe II písm. d).
   2.   Bez ohľadu na akékoľvek iné ustanovenia, ktoré sú v rozpore s týmto ustanovením, žiadne ustanovenie dohôd uvedených v prílohe II písm. d) nebráni členskému štátu vyrubiť na nediskriminačnom základe dane, odvody, clá alebo iné poplatky na pohonné hmoty dodávané na jeho území na použitie v lietadle určeného leteckého dopravcu Moldavska, ktoré premáva medzi miestom na území členského štátu a iným miestom na území tohto štátu alebo na území iného členského štátu.
   Článok 5
   Tarify za prepravu v rámci Európskeho Spoločenstva
   1.   Ustanovenia v odseku 2 tohto článku dopĺňajú články uvedené v prílohe II písm. e).
   2.   Tarify, ktoré uplatňujú leteckí dopravcovia určení Moldavskom podľa dohody uvedenej v prílohe I, ktorá obsahuje ustanovenie uvedené v prílohe II písm. e), za prepravu uskutočnenú len v rámci Európskeho spoločenstva, podliehajú právu Európskeho spoločenstva.
   Článok 6
   Prílohy k dohode
   Prílohy k tejto dohode tvoria jej neoddeliteľnú súčasť.
   Článok 7
   Revízia alebo zmena a doplnenie
   Strany môžu túto dohodu kedykoľvek po vzájomnej dohode revidovať alebo zmeniť a doplniť.
   Článok 8
   Nadobudnutie platnosti a predbežné vykonávanie
   1.   Táto dohoda nadobúda platnosť dňom, keď si strany vzájomne písomne oznámia, že ich príslušné vnútorné postupy, ktoré sú potrebné na nadobudnutie platnosti dohody, sú ukončené.
   2.   Kým dohoda nenadobudne platnosť v súlade s odsekom 1, strany súhlasia, že budú túto dohodu predbežne vykonávať od prvého dňa mesiaca, ktorý nasleduje po dni, keď si strany vzájomne oznámili ukončenie postupov potrebných na tieto účely.
   3.   Dohody a iné dojednania medzi členskými štátmi a Moldavskom, ktoré ku dňu podpísania tejto dohody ešte nenadobudli platnosť a predbežne sa nevykonávajú, sú uvedené v prílohe I písm. b). Táto dohoda sa vzťahuje na všetky takéto dohody a dojednania po nadobudnutí ich platnosti alebo začatí ich predbežného vykonávania.
   Článok 9
   Ukončenie platnosti dohody
   1.   Ak by sa ukončila platnosť niektorej z dohôd uvedených v prílohe I, ukončí sa zároveň platnosť všetkých ustanovení tejto dohody, ktoré sa týkajú príslušnej dohody uvedenej v prílohe I.
   2.   Ak by sa ukončila platnosť všetkých dohôd uvedených v prílohe I, ukončí sa zároveň platnosť tejto dohody.
   NA DÔKAZ TOHO podpísaní splnomocnení zástupcovia podpísali túto dohodu.

      V Luxemburgu v dvoch vyhotoveniach dňa jedenásteho apríla dvetisícšesť v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom, talianskom a moldavskom jazyku.

         Por Ia Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Pentru Comunitatea Europeanā

         Por la República de Moldavia
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldavie
         Per Ia Repubblica moldova
         Moldovas Republikas vārdā
         Moldovos Respublikos vardu
         A Moldovai Köztársaság részéről
         Għar-Repubblika tal-Moldovja
         Voor de Republiek Moldavië
         W imieniu Republiki Mołdowy
         Pela República da Moldávia
         Za Moldavskú republiku
         Za Republiko Moldavijo
         Moldovan tasavallan puolesta
         För Republiken Moldavien
         Pentru Republica Moldova

   PRÍLOHA I
   Zoznam dohôd uvedených v článku 1 tejto dohody

               a)

               Dohody medzi Moldavskou republikou a členskými štátmi Európskeho spoločenstva o leteckých dopravných službách, ktoré ku dňu podpisu tejto dohody boli uzavreté, podpísané a/alebo sa predbežne vykonávajú:

                           —

                           Dohoda medzi rakúskou spolkovou vládou a vládou Moldavskej republiky o leteckej doprave, podpísaná 20. júla 1993 vo Viedni (ďalej len „dohoda medzi Moldavskom a Rakúskom“), naposledy zmenená Memorandom o porozumení podpísaným 10. októbra 2002 vo Viedni,

                           —

                           Dohoda medzi vládou Cyperskej republiky a vládou Moldavskej republiky o leteckých dopravných službách, podpísaná 15. júla 2002 v Kišiňove (ďalej len „dohoda medzi Moldavskom a Cyprom“),

                           —

                           Dohoda medzi vládou Českej republiky a vládou Moldavskej republiky o leteckej doprave, podpísaná 24. februára 2004 v Kišiňove (ďalej len „dohoda medzi Moldavskom a Českou republikou“),

                           —

                           Dohoda medzi vládou Spolkovej republiky Nemecko a vládou Moldavskej republiky o leteckej doprave, podpísaná 21. mája 1999 v Kišiňove (ďalej len „dohoda medzi Moldavskom a Nemeckom“),

                           —

                           Dohoda medzi vládou Helénskej republiky a vládou Moldavska o leteckej doprave, podpísaná 29. marca 2004 v Aténach (ďalej len „dohoda medzi Moldavskom a Gréckom“),

                           —

                           Dohoda medzi vládou Maďarskej republiky a vládou Moldavskej republiky o leteckej doprave, podpísaná 19. apríla 1995 v Budapešti (ďalej len „dohoda medzi Moldavskom a Maďarskom“),

                           —

                           Dohoda medzi vládou Talianskej republiky a vládou Moldavskej republiky o leteckých dopravných službách, podpísaná 19. septembra 1997 v Ríme (ďalej len „dohoda medzi Moldavskom a Talianskom“), naposledy zmenená Memorandom o porozumení podpísaným 26. januára 2005 v Ríme,

                           —

                           Dohoda medzi vládou Litovskej republiky a vládou Moldavskej republiky o leteckých dopravných službách, podpísaná 5. apríla 1996 vo Vilniuse (ďalej len „dohoda medzi Moldavskom a Litvou“), naposledy zmenená a doplnená výmenou nót podpísanou 8. novembra 2004 v Kišiňove,

                           —

                           Dohoda medzi vládou Holandského kráľovstva a vládou Zväzu sovietskych socialistických republík o leteckých dopravných službách, podpísaná 17. júna 1958, schválená na základe spoločného vyhlásenia týkajúceho sa bilaterálnych zmlúv vo vzťahu medzi Holandským kráľovstvom a Moldavskou republikou, podpísaného 29. októbra 1996 v Kišiňove (ďalej len „dohoda medzi Moldavskom a Holandskom“),

                           —

                           Dohoda medzi vládou Poľskej republiky a vládou Moldavskej republiky o civilnej leteckej doprave, podpísaná 27. júla 1995 vo Varšave (ďalej len „dohoda medzi Moldavskom a Poľskom“),

                           —

                           Dohoda medzi vládou Spojeného kráľovstva Veľkej Británie a Severného Írska a vládou Moldavskej republiky o leteckých dopravných službách, parafovaná 18. novembra 1994 v Kišiňove (ďalej len „dohoda medzi Moldavskom a Spojeným kráľovstvom“).

               b)

               Dohody o leteckých dopravných službách a iné dojednania parafované alebo podpísané medzi Moldavskom a členskými štátmi Európskeho spoločenstva, ktoré ku dňu podpisu tejto dohody ešte nenadobudli platnosť a predbežne sa nevykonávajú:

                           —

                           Dohoda medzi vládou Estónskej republiky a vládou Moldavskej republiky o leteckej doprave, parafovaná 23. septembra 1999 v Talline (ďalej len „dohoda medzi Moldavskom a Estónskom“),

                           —

                           Dohoda medzi vládou Francúzskej republiky a vládou Moldavskej republiky týkajúca sa leteckej dopravy, parafovaná 29. júla 1999 v Kišiňove (ďalej len „dohoda medzi Moldavskom a Francúzskom“),

                           —

                           Dohoda medzi vládou Lotyšskej republiky a vládou Moldavskej republiky o leteckých dopravných službách, parafovaná 28. apríla 2004 v Rige (ďalej len „dohoda medzi Moldavskom a Lotyšskom“),

                           —

                           Dohoda medzi Portugalskou republikou a Moldavskou republikou týkajúca sa leteckých dopravných služieb, parafovaná 17. februára 2005 v Lisabone (ďalej len „dohoda medzi Moldavskom a Portugalskom“).

         PRÍLOHA II
   Zoznam článkov v dohodách uvedených v prílohe I, na ktoré odkazujú články 2 až 5 tejto dohody

               a)

               Určenie leteckého dopravcu členským štátom:

                           —

                           článok 3 ods. 5 dohody medzi Moldavskom a Rakúskom,

                           —

                           článok 4 ods. 3 dohody medzi Moldavskom a Cyprom,

                           —

                           článok 3 ods. 4 dohody medzi Moldavskom a Českou republikou,

                           —

                           článok 3 ods. 4 dohody medzi Moldavskom a Estónskom,

                           —

                           článok 3 ods. 2 dohody medzi Moldavskom a Francúzskom,

                           —

                           článok 3 ods. 2 písm. b) dohody medzi Moldavskom a Gréckom,

                           —

                           článok 3 ods. 4 dohody medzi Moldavskom a Maďarskom,

                           —

                           článok 1 ods. 2 dohody medzi Moldavskom a Holandskom,

                           —

                           článok 3 ods. 4 dohody medzi Moldavskom a Poľskom,

                           —

                           článok 4 ods. 4 dohody medzi Moldavskom a Spojeným kráľovstvom.

               b)

               Zamietnutie, zrušenie, pozastavenie alebo obmedzenie oprávnení alebo povolení:

                           —

                           článok 4 ods. 1 písm. a) dohody medzi Moldavskom a Rakúskom,

                           —

                           článok 5 ods. 1 písm. a) dohody medzi Moldavskom a Cyprom,

                           —

                           článok 4 ods. 1 písm. b) dohody medzi Moldavskom a Českou republikou,

                           —

                           článok 4 dohody medzi Moldavskom a Estónskom,

                           —

                           článok 4 ods. 1 dohody medzi Moldavskom a Francúzskom,

                           —

                           článok 4 ods. 1 písm. b) dohody medzi Moldavskom a Gréckom,

                           —

                           článok 4 ods. 1 písm. a) dohody medzi Moldavskom a Maďarskom,

                           —

                           článok 4 ods. 1 písm. a) dohody medzi Moldavskom a Litvou,

                           —

                           článok 4 ods. 1 písm. a) dohody medzi Moldavskom a Poľskom,

                           —

                           článok 5 ods. 1 písm. a) dohody medzi Moldavskom a Spojeným kráľovstvom.

               c)

               Bezpečnosť:

                           —

                           článok 13 dohody medzi Moldavskom a Cyprom,

                           —

                           článok 8 dohody medzi Moldavskom a Českou republikou,

                           —

                           článok 12 dohody medzi Moldavskom a Estónskom,

                           —

                           článok 8 dohody medzi Moldavskom a Francúzskom,

                           —

                           článok 12 dohody medzi Moldavskom a Nemeckom,

                           —

                           článok 7 dohody medzi Moldavskom a Gréckom,

                           —

                           článok 16 dohody medzi Moldavskom a Lotyšskom.

               d)

               Zdaňovanie leteckých pohonných hmôt:

                           —

                           článok 7 dohody medzi Moldavskom a Rakúskom,

                           —

                           článok 7 dohody medzi Moldavskom a Cyprom,

                           —

                           článok 9 dohody medzi Moldavskom a Českou republikou,

                           —

                           článok 6 dohody medzi Moldavskom a Estónskom,

                           —

                           článok 10 dohody medzi Moldavskom a Francúzskom,

                           —

                           článok 6 dohody medzi Moldavskom a Nemeckom,

                           —

                           článok 10 dohody medzi Moldavskom a Gréckom,

                           —

                           článok 6 dohody medzi Moldavskom a Maďarskom,

                           —

                           článok 7 dohody medzi Moldavskom a Lotyšskom,

                           —

                           článok 6 dohody medzi Moldavskom a Litvou,

                           —

                           článok 9 dohody medzi Moldavskom a Poľskom,

                           —

                           článok 8 dohody medzi Moldavskom a Spojeným kráľovstvom.

               e)

               Tarify za prepravu v rámci Európskeho Spoločenstva:

                           —

                           článok 11 dohody medzi Moldavskom a Rakúskom,

                           —

                           článok 16 dohody medzi Moldavskom a Cyprom,

                           —

                           článok 13 dohody medzi Moldavskom a Českou republikou,

                           —

                           článok 10 dohody medzi Moldavskom a Estónskom,

                           —

                           článok 14 dohody medzi Moldavskom a Francúzskom,

                           —

                           článok 10 dohody medzi Moldavskom a Nemeckom,

                           —

                           článok 13 dohody medzi Moldavskom a Gréckom,

                           —

                           článok 13 dohody medzi Moldavskom a Maďarskom,

                           —

                           článok 8 dohody medzi Moldavskom a Talianskom,

                           —

                           článok 11 dohody medzi Moldavskom a Lotyšskom,

                           —

                           článok 10 dohody medzi Moldavskom a Litvou,

                           —

                           článok 8 dohody medzi Moldavskom a Poľskom,

                           —

                           článok 7 dohody medzi Moldavskom a Spojeným kráľovstvom.

         PRÍLOHA III
   Zoznam iných štátov uvedených v článku 2 tejto dohody

               a)

               Islandská republika (podľa Dohody o Európskom hospodárskom priestore);

               b)

               Lichtenštajnské kniežatstvo (podľa Dohody o Európskom hospodárskom priestore);

               c)

               Nórske kráľovstvo (podľa Dohody o Európskom hospodárskom priestore);

               d)

               Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave).

         PRÍLOHA IV
   Vymedzenie pojmov
   „Členský štát“ je ktorýkoľvek členský štát Európskeho spoločenstva.
   „Usadenie leteckého dopravcu Spoločenstva na území členského štátu“ je účinné a skutočné vykonávanie činnosti leteckej dopravy podľa stálych dojednaní. Právna forma takéhoto usadenia, či je to pobočka, alebo dcérska spoločnosť s právnou subjektivitou, by z tohto hľadiska nemala byť určujúcim činiteľom. Keď je podnik usadený na území niekoľkých členských štátov tak, ako to vymedzuje zmluva, mal by s cieľom vyhnúť sa obchádzaniu vnútroštátneho práva zabezpečovať, aby každé usadenie spĺňalo povinnosti, ktoré mu v súlade s právom Spoločenstva môže uložiť vnútroštátne právo, ktoré sa vzťahuje na jeho činnosť (1).
   „Licencia na vykonávanie leteckej dopravy“ je oprávnenie udelené príslušným členským štátom podniku, ktorým sa mu povoľuje vykonávať leteckú prepravu cestujúcich, pošty a/alebo nákladu za úhradu a/alebo nájomné, ako sa uvádza v licencii na vykonávanie leteckej dopravy.
   „Osvedčenie leteckého prevádzkovateľa“ je doklad vydaný podniku alebo skupine podnikov príslušnými orgánmi, ktorý potvrdzuje, že príslušný prevádzkovateľ má profesionálnu spôsobilosť a organizáciu na zaistenie bezpečnej prevádzky lietadla pri leteckých činnostiach špecifikovaných v osvedčení.
   Predpokladom „účinnej regulačnej kontroly“ je okrem iného, že: letecký dopravca je držiteľom platnej licencie na vykonávanie leteckej dopravy, ktorú vydali príslušné orgány, a spĺňa kritériá na prevádzku medzinárodných leteckých dopravných služieb stanovené príslušnými orgánmi, ako napr. preukázanie finančnej spôsobilosti a v prípade potreby schopnosti splniť požiadavku verejného záujmu, povinnosti zabezpečenia služieb atď., a členský štát vydávajúci licenciu vykonáva a udržiava programy bezpečnostného dohľadu a bezpečnosti leteckej dopravy aspoň v súlade s normami Medzinárodnej organizácie civilného letectva.

      (1)  Nariadenie Európskeho parlamentu a Rady (ES) č. 847/2004 z 29. apríla 2004 o rokovaniach a vykonávaní dohôd o leteckej dopravnej službe medzi členskými štátmi a tretími krajinami (Ú. v. EÚ L 157, 30.4.2004, s. 7).


title: Rozhodnutie Rady z 11. októbra 2016, ktorým sa prijíma pozícia Rady k návrhu opravného rozpočtu Európskej únie č. 3 na rozpočtový rok 2016

text:
               14.10.2016

               SK

               Úradný vestník Európskej únie

               C 378/1

         ROZHODNUTIE RADY
   z 11. októbra 2016,
   ktorým sa prijíma pozícia Rady k návrhu opravného rozpočtu Európskej únie č. 3 na rozpočtový rok 2016
   (2016/C 378/01)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä jej článkom 106a,
   so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1), a najmä na jeho článok 41,
   keďže:

               —

               Rozpočet Únie na rozpočtový rok 2016 sa s konečnou platnosťou prijal 25. novembra 2015 (2).

               —

               Komisia 30. júna 2016 predložila návrh obsahujúci návrh opravného rozpočtu č. 3 k všeobecnému rozpočtu na rozpočtový rok 2016,

         ROZHODLA TAKTO:
   Jediný článok
   Pozícia Rady k návrhu opravného rozpočtu Európskej únie č. 3 na rozpočtový rok 2016 sa prijala 11. októbra 2016.
   Úplné znenie je k dispozícii na nahliadnutie alebo stiahnutie na webovom sídle Rady: http://www.consilium.europa.eu/.

      V Luxemburgu 11. októbra 2016.

            Za Radu

            predseda

         P. KAŽIMÍR

      (1)  Ú. v. EÚ L 298, 26.10.2012, s. 1.

      (2)  Ú. v. EÚ L 48, 24.2.2016, s. 1.


title: Rozhodnutie Rady (SZBP) 2016/36 zo 14. januára 2016, ktorým sa mení rozhodnutie 2010/413/SZBP o reštriktívnych opatreniach voči Iránu

text:
               15.1.2016

               SK

               Úradný vestník Európskej únie

               L 10/17

         ROZHODNUTIE RADY (SZBP) 2016/36
   zo 14. januára 2016,
   ktorým sa mení rozhodnutie 2010/413/SZBP o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 26. júla 2010 prijala rozhodnutie 2010/413/SZBP (1) o reštriktívnych opatreniach voči Iránu.

               (2)

               Rozhodnutím 2010/413/SZBP sa okrem iného umožňuje výkon záväzkov ustanovených v zmluvách uzavretých pred 23. januárom 2012, alebo súvisiacich zmluvách potrebných na výkon týchto záväzkov, keď sa dodávkami iránskej ropy a ropných produktov alebo výnosmi z ich dodávky uhrádzajú nevyrovnané sumy v súvislosti so zmluvami uzavretými pred 23. januárom 2012 osobám alebo subjektom na území členských štátov alebo v ich súdnej právomoci, pokiaľ sa v uvedených zmluvách takéto úhrady výslovne ustanovujú.

               (3)

               V rozhodnutí 2010/413/SZBP sa tiež ustanovuje, že opatrenia na zmrazenie majetku v ňom ustanovené sa nevzťahujú na akty a transakcie vykonávané s ohľadom na subjekty uvedené v prílohe II k uvedenému rozhodnutiu, pokiaľ je to nevyhnutné na výkon príslušných záväzkov do 14. januára 2016.

               (4)

               Rada sa domnieva, že výnimka by sa mala predĺžiť do 28. januára 2016.

               (5)

               Na vykonanie opatrení ustanovených v uvedenom rozhodnutí je potrebná ďalšia činnosť Únie.

               (6)

               Rozhodnutie 2010/413/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Článok 20 ods. 14 rozhodnutia 2010/413/SZBP sa nahrádza takto:

      „14.   Odseky 1 a 2 sa nevzťahujú na akty a transakcie vykonávané vo vzťahu k subjektom uvedeným v prílohe II, pokiaľ je to nevyhnutné na výkon záväzkov do 28. januára 2016, ako sa uvádza v článku 3c ods. 2, pod podmienkou, že tieto akty a transakcie boli vopred povolené príslušným členským štátom na individuálnom základe. Príslušný členský štát informuje ostatné členské štáty a Komisiu o svojom úmysle udeliť povolenie.“

   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 14. januára 2016

            Za Radu

            predseda

         A.G. KOENDERS

      (1)  Rozhodnutie Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (Ú. v. EÚ L 195, 27.7.2010, s. 39).


title: 2011/611/EÚ: Rozhodnutie Európskeho parlamentu z  10. mája 2011 o účtovnej závierke spoločného podniku ARTEMIS za rozpočtový rok 2009

text:
               27.9.2011

               SK

               Úradný vestník Európskej únie

               L 250/245

         ROZHODNUTIE EURÓPSKEHO PARLAMENTU
   z 10. mája 2011
   o účtovnej závierke spoločného podniku ARTEMIS za rozpočtový rok 2009
   (2011/611/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku ARTEMIS za rozpočtový rok 2009,

               —

               so zreteľom na správu Dvora audítorov o overení ročnej účtovnej závierky spoločného podniku ARTEMIS za rozpočtový rok končiaci sa k 31. decembra 2009 spolu s odpoveďami spoločného podniku (1),

               —

               so zreteľom na odporúčanie Rady z 15. februára 2011 (05894/2011 – C7-0051/2011),

               —

               so zreteľom na článok 276 Zmluvy o ES a článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 74/2008 z 20. decembra 2007 o vytvorení spoločného podniku ARTEMIS, ktorým sa vykonáva spoločná technologická iniciatíva pre vstavané počítačové systémy (3), a najmä jeho článok 11 ods. 4,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0126/2011),

               1.

               schvaľuje účtovnú závierku spoločného podniku ARTEMIS za rozpočtový rok 2009;

               2.

               poveruje svojho predsedu, aby postúpil toto rozhodnutie výkonnému riaditeľovi spoločného podniku ARTEMIS, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 342, 16.12.2010, s. 1.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 30, 4.2.2008, s. 52.

      (4)  Ú. v. ES L 357, 31.12.2002, s. 72.


title: Rozhodnutie Komisie z 8.mája 2017 o súlade opatrení, ktoré prijalo Maďarsko podľa článku 14 smernice 2010/13/EÚ o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách), s právnymi predpismi Únie

text:
               4.7.2017

               SK

               Úradný vestník Európskej únie

               C 214/3

         ROZHODNUTIE KOMISIE
   z 8.mája 2017
   o súlade opatrení, ktoré prijalo Maďarsko podľa článku 14 smernice 2010/13/EÚ o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách), s právnymi predpismi Únie
   (2017/C 214/04)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2010/13/EÚ z 10. marca 2010 o koordinácii niektorých ustanovení upravených zákonom, iným právnym predpisom alebo správnym opatrením v členských štátoch týkajúcich sa poskytovania audiovizuálnych mediálnych služieb (smernica o audiovizuálnych mediálnych službách) (1), a najmä na jej článok 14 ods. 2,
   so zreteľom na stanovisko výboru zriadeného podľa článku 29 smernice 2010/13/EÚ,
   keďže:

               (1)

               Listom z 20. februára 2017 Maďarsko oznámilo Komisii určité opatrenia, ktoré prijalo, podľa článku 14 ods. 1 smernice 2010/13/EÚ.

               (2)

               Komisia v priebehu troch mesiacov od prijatia tohto oznámenia overila zlučiteľnosť týchto opatrení s právnymi predpismi Únie, najmä pokiaľ ide o proporcionalitu opatrení a transparentnosť vnútroštátneho konzultačného postupu.

               (3)

               Pri tomto preskúmaní Komisia zohľadnila dostupné údaje o maďarskom audiovizuálnom trhu, najmä pokiaľ ide o vplyv na televízny trh.

               (4)

               Zoznam podujatí s veľkým významom pre spoločnosť zostavilo Maďarsko zrozumiteľne a transparentne po rozsiahlych verejných konzultáciách.

               (5)

               Na základe podrobných dôkazov a údajov o počtoch divákov, ktoré poskytli maďarské orgány, Komisia overila, že zoznam určených podujatí zostavený v súlade s článkom 14 ods. 1 smernice 2010/13/EÚ spĺňa aspoň dve z týchto kritérií, ktoré sa považujú za spoľahlivé ukazovatele dôležitosti takýchto podujatí pre spoločnosť: i) mimoriadny všeobecný ohlas v členskom štáte a nielen význam pre tých, ktorí zvyčajne sledujú príslušnú činnosť alebo šport; ii) všeobecne uznávaný, osobitý kultúrny význam pre obyvateľstvo členského štátu, najmä ako katalyzátor kultúrnej identity; iii) účasť národného tímu na príslušnom podujatí v kontexte súťaže alebo turnaja medzinárodného významu a iv) skutočnosť, že podujatie tradične vysiela voľne dostupná televízia a láka množstvo televíznych divákov.

               (6)

               Oznámený zoznam podujatí s veľkým významom pre spoločnosť obsahuje rad určených podujatí, ktoré sú považované za udalosti s veľkým významom pre spoločnosť, ako sú napr. letné a zimné olympijské hry, na ktorých sa zúčastňuje maďarské reprezentačné družstvo alebo jeden či viacerí maďarskí športovci. Ako preukázali maďarské orgány, letné a zimné olympijské hry sú obzvlášť obľúbené u širokej verejnosti a nielen u tých, ktorí zvyčajne sledujú športové podujatia. Tieto podujatia navyše lákajú veľký počet televíznych divákov a tradične ich vysielala voľne dostupná televízia.

               (7)

               Otváracie zápasy, štvrťfinále, semifinále a finále majstrovstiev sveta a majstrovstiev Európy vo futbale sa tiež považujú za podujatia s veľkým významom pre spoločnosť. Ako preukázali maďarské orgány, tieto podujatia majú v Maďarsku mimoriadny všeobecný ohlas, pretože sú obzvlášť obľúbené u širokej verejnosti a nielen u tých, ktorí zvyčajne sledujú športové podujatia. Reprezentačné družstvo sa v ich rámci zapája do medzinárodného turnaja s veľkým významom. Tieto podujatia navyše lákajú veľký počet televíznych divákov a tradične ich vysiela voľne dostupná televízia.

               (8)

               Zoznam obsahuje aj všetky zápasy, ktoré maďarská futbalová repezentácia odohrala počas majstrovstiev sveta a majstrovstiev Európy vo futbale, ako aj kvalifikačné zápasy na tieto podujatia a oficiálne priateľské zápasy. Ako preukázali maďarské orgány, tieto podujatia majú mimoriadny všeobecný ohlas v maďarskej spoločnosti, a nielen u tých, ktorí zvyčajne sledujú futbal. Reprezentačné družstvo sa v ich rámci zapája do medzinárodného turnaja s veľkým významom. Tieto podujatia navyše lákajú veľký počet televíznych divákov a tradične ich vysiela voľne dostupná televízia.

               (9)

               Finále Ligy majstrov a zápasy Ligy majstrov, ako aj Európskej ligy, na ktorých sa zúčastňuje maďarský klub, sa tiež považujú za podujatia s veľkým významom pre spoločnosť. Majú mimoriadny všeobecný ohlas v maďarskej spoločnosti, keďže sú obľúbené u širokej verejnosti a nielen u tradičného publika futbalových zápasov. Maďarské kluby sa v ich rámci navyše zapájajú do medzinárodných turnajov s veľkým významom. Tieto podujatia lákajú veľký počet televíznych divákov a tradične ich vysiela voľne dostupná televízia.

               (10)

               Zápasy majstrovstiev Európy v hádzanej mužov a žien, na ktorých sa zúčastňuje maďarská reprezentácia, sa tiež považujú za podujatia s veľkým významom pre spoločnosť. Maďarské orgány zdôrazňujú, že v Maďarsku majú mimoriadny všeobecný ohlas, ktorý presahuje rámec fanúšikovskej základne tejto športovej disciplíny. Zvyčajne sa na nich zúčastňuje maďarský reprezentačný tím, lákajú veľký počet televíznych divákov a tradične ich vysiela voľne dostupná televízia.

               (11)

               Zoznam obsahuje aj všetky zápasy mužskej aj ženskej Ligy majstrov, na ktorých sa zúčastňujú maďarské kluby. Maďarské orgány preukázali, že tieto podujatia majú mimoriadny všeobecný ohlas v maďarskej spoločnosti, a nielen u tých, ktorí zvyčajne sledujú hádzanú. Maďarské kluby sa v ich rámci zapájajú do medzinárodných turnajov. Tieto podujatia navyše lákajú veľký počet televíznych divákov a tradične ich vysiela voľne dostupná televízia.

               (12)

               Zápasy Svetovej ligy vo vodnom póle mužov a Ligy majstrov vo vodnom póle, na ktorých sa zúčastňuje maďarský reprezentačný tím, sa tiež považujú za podujatia s veľkým významom pre spoločnosť. Maďarské orgány zdôrazňujú, že tieto podujatia majú mimoriadny všeobecný ohlas v Maďarsku, a nielen u tých, ktorí zvyčajne sledujú tento šport. Mimoriadny a široký záujem podporuje skutočnosť, že maďarský reprezentačný tím dosiahol na týchto turnajoch významné úspechy. Reprezentácia sa v ich rámci zapája do medzinárodného turnaja. Tieto podujatia lákajú veľký počet televíznych divákov a tradične ich vysiela voľne dostupná televízia.

               (13)

               Zoznam zahŕňa aj maďarskú veľkú cenu Formuly 1, ktorá sa považuje za udalosť veľkého významu pre spoločnosť. Ako preukázali maďarské orgány, toto podujatie má mimoriadny všeobecný ohlas v maďarskej spoločnosti, a je dôležité aj pre tých, ktorí zvyčajne nesledujú tento šport. Toto podujatie navyše láka veľký počet televíznych divákov a tradične ich vysiela voľne dostupná televízia.

               (14)

               Určené opatrenia nepresahujú rámec toho, čo treba na dosiahnutie sledovaného cieľa, ktorým je ochrana práva na informácie a prístup širokej verejnosti k televíznemu vysielaniu udalostí s veľkým významom pre spoločnosť. Tento záver zohľadňuje spôsoby, podľa ktorých sa dané podujatia majú vysielať, vymedzenie pojmu „oprávneného vysielateľa“, úlohu maďarskej mediálnej rady pri riešení sporov, ktoré vznikajú v priebehu vykonávania opatrení, a skutočnosť, že rozhodnutie stanovujúce zoznam podujatí sa bude uplatňovať na podujatia, na ktoré sa uzatvárajú zmluvy na výlučné práva po tom, ako rozhodnutie nadobudlo účinnosť. Preto možno konštatovať, že dôsledky pre vlastnícke právo, ako sa stanovuje v článku 17 Európskej charty základných práv, nepresahujú rámec dôsledkov, ktoré sú nevyhnutne spojené so zaradením týchto udalostí do zoznamu uvedeného v článku 14 ods. 1 smernice 2010/13/EÚ.

               (15)

               Z rovnakých dôvodov sa maďarské opatrenia javia ako primerané na oprávnenie výnimky zo základnej slobody poskytovať služby stanovenej v článku 56 Zmluvy o fungovaní Európskej únie. Prevažujúci verejný záujem je zabezpečiť širokej verejnosti prístup k vysielaniu podujatí s veľkým významom pre spoločnosť. Okrem toho maďarské opatrenia nepredstavujú nijakú diskrimináciu ani uzavretie trhu pre vysielateľov, držiteľov práv ani iné hospodárske subjekty z iných členských štátov.

               (16)

               Určené opatrenia sú navyše zlučiteľné s pravidlami hospodárskej súťaže Únie. Definícia vysielateľov oprávnených vysielať uvedené podujatia sa zakladá na objektívnych kritériách, ktoré umožňujú skutočnú a potenciálnu hospodársku súťaž pri získavaní vysielacích práv na tieto podujatia. Okrem toho počet určených podujatí nie je neprimeraný do takej miery, že by to narúšalo hospodársku súťaž v rámci nadväzujúcich trhov voľne dostupnej a platenej televízie. Preto možno konštatovať, že dôsledky pre slobodu hospodárskej súťaže nepresahujú rámec dôsledkov, ktoré sú nevyhnutne spojené so zaradením týchto podujatí do zoznamu uvedeného v článku 14 ods. 1 smernice 2010/13/EÚ.

               (17)

               Komisia informovala ostatné členské štáty o opatreniach, ktoré prijalo Maďarsko, a predložila výsledky svojho overovania výboru zriadenému v súlade s článkom 29 smernice 2010/13/EÚ. Výbor prijal kladné stanovisko,

         ROZHODLA TAKTO:
   Jediný článok
   1.   Opatrenia, ktoré prijalo Maďarsko podľa článku 14 ods. 1 smernice 2010/13/EÚ a ktoré oznámilo Komisii podľa článku 14 ods. 2 uvedenej smernice, sú zlučiteľné s právnymi predpismi Únie.
   2.   Opatrenia, ktoré prijalo Maďarsko, budú uverejnené v Úradnom vestníku Európskej únie.

      V Bruseli 8. mája 2017

            Za Komisiu

         Andrus ANSIP

            podpredseda

      (1)  Ú. v. EÚ L 95, 15.4.2010, s. 1.


title: Rozhodnutie Európskej centrálnej banky (EÚ) 2015/297 z  15. decembra 2014 , ktorým sa mení rozhodnutie ECB/2010/23 o rozdeľovaní menových príjmov národných centrálnych bánk členských štátov, ktorých menou je euro (ECB/2014/56)

text:
               25.2.2015

               SK

               Úradný vestník Európskej únie

               L 53/21

         ROZHODNUTIE EURÓPSKEJ CENTRÁLNEJ BANKY (EÚ) 2015/297
   z 15. decembra 2014,
   ktorým sa mení rozhodnutie ECB/2010/23 o rozdeľovaní menových príjmov národných centrálnych bánk členských štátov, ktorých menou je euro (ECB/2014/56)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 32.2 a článok 32.7,
   keďže:

               (1)

               V rozhodnutí ECB/2010/23 (1) sa ustanovuje mechanizmus združovania a rozdeľovania menových príjmov z operácií menovej politiky.

               (2)

               So zreteľom na rozhodnutie ECB/2014/40 (2) a rozhodnutie ECB/2014/45 (3) je potrebné upraviť aktíva vedené oddelene s ohľadom na hodnotu realizovaných ziskov a strát, ktoré sú výsledkom zaobchádzania s cennými papiermi držanými na účely menovej politiky, za obdobie od prevodu až do konca nasledujúceho štvrťroka.

               (3)

               So zreteľom na skutočnosť, že úroky z operácií menovej politiky, ktorých splatnosť je aspoň jeden rok, sa združujú pred ich splatnosťou na konci operácie, by sa výpočet záväzkového základu a aktív vedených oddelene podľa príloh I a II k rozhodnutiu ECB/2010/23 mal upraviť.

               (4)

               Rozhodnutie ECB/2010/23 by sa preto malo zmeniť zodpovedajúcim spôsobom,

         PRIJALA TOTO ROZHODNUTIE:
   Článok 1
   Zmena
   Prílohy I a II k rozhodnutiu ECB/2010/23 sa nahrádzajú textom uvedeným v prílohách I a II k tomuto rozhodnutiu.
   Článok 2
   Nadobudnutie účinnosti
   Toto rozhodnutie nadobúda účinnosť 31. decembra 2014.

      Vo Frankfurte nad Mohanom 15. decembra 2014

            Prezident ECB

         Mario DRAGHI

      (1)  Rozhodnutie ECB/2010/23 z 25. novembra 2010 o rozdeľovaní menových príjmov národných centrálnych bánk členských štátov, ktorých menou je euro (Ú. v. EÚ L 35, 9.2.2011, s. 17).

      (2)  Rozhodnutie ECB/2014/40 z 15. októbra 2014 o vykonávaní tretieho programu nákupu krytých dlhopisov (Ú. v. EÚ L 335, 22.11.2014, s. 22).

      (3)  Rozhodnutie Európskej centrálnej banky (EÚ) 2015/5 z 19. novembra 2014 o vykonávaní programu nákupu cenných papierov krytých aktívami (ECB/2014/45) (Ú. v. EÚ L 1, 6.1.2015, s. 4).

      PRÍLOHA I

            „PRÍLOHA I

               ZLOŽENIE ZÁVÄZKOVÉHO ZÁKLADU

                        A.

                        Záväzkový základ zahŕňa výlučne:

                                    1.

                                    Bankovky v obehu
                                    Na účely tejto prílohy v roku prechodu na hotovostné euro pre každú NCB, ktorá vstupuje do Eurosystému, ‚bankovky v obehu‘:

                                                a)

                                                zahŕňajú bankovky vydané NCB a denominované v jej národnej menovej jednotke a

                                                b)

                                                musia sa znížiť o hodnotu neúročených pôžičiek týkajúcich sa predzásobených eurobankoviek, ktoré ešte neboli zaúčtované na ťarchu (časť položky 6 aktív HS).

                                          Po príslušnom roku prechodu na hotovostné euro ‚bankovky v obehu‘ pre každú NCB znamenajú bankovky denominované v eurách bez akýchkoľvek ďalších bankoviek.
                                    Ak je dňom prechodu na hotovostné euro deň, v ktorý je TARGET2 zatvorený, záväzok NCB, ktorý vyplýva z eurobankoviek, ktoré boli predzásobené podľa usmernenia ECB/2006/9 a dostali sa do obehu pred dňom prechodu na hotovostné euro, je súčasťou záväzkového základu (ako časť korešpondenčných účtov v položke pasív 10.4 HS), kým sa tento záväzok nestane súčasťou záväzkov v rámci Eurosystému vyplývajúcich z transakcií TARGET2.

                                    2.

                                    Záväzky voči úverovým inštitúciám eurozóny súvisiace s operáciami menovej politiky v eurách vrátane:

                                                a)

                                                bežných účtov vrátane povinných minimálnych rezerv na základe článku 19.1 štatútu ESCB (položka pasív 2.1 HS);

                                                b)

                                                sumy na vkladoch na základe jednodňových sterilizačných obchodov Eurosystému (položka pasív 2.2 HS);

                                                c)

                                                termínované vklady (položka pasív 2.3 HS);

                                                d)

                                                záväzky vyplývajúce z reverzných dolaďovacích obchodov (položka pasív 2.4 HS);

                                                e)

                                                vklady súvisiace s výzvami na dodatočné vyrovnanie (položka pasív 2.5 HS).

                                    3.

                                    Záväzky z vkladov voči zmluvným stranám Eurosystému, ktoré zlyhali, pričom tieto záväzky boli preklasifikované z položky pasív 2.1 HS.

                                    4.

                                    Záväzky národných centrálnych bánk v rámci Eurosystému, ktoré vyplývajú z emisie dlhových certifikátov ECB podľa kapitoly 3.3 prílohy I k usmerneniu ECB/2011/14 (1) (položka pasív 10.2 HS).

                                    5.

                                    Čisté záväzky v rámci Eurosystému z eurobankoviek v obehu vrátane záväzkov vyplývajúcich z uplatňovania článku 4 tohto rozhodnutia (časť položky pasív 10.3 HS).

                                    6.

                                    Čisté záväzky v rámci Eurosystému, ktoré vyplývajú z transakcií TARGET2, úročené referenčnou sadzbou (časť položky pasív 10.4 HS).

                                    7.

                                    Vzniknutý úrok z menovopolitických záväzkov, ktorých splatnosť je aspoň jeden rok, zaúčtovaný každou NCB na konci štvrťroka (časť položky pasív 12.2 HS).

                        B.

                        Výška záväzkového základu každej NCB sa vypočítava v súlade s harmonizovanými účtovnými zásadami a pravidlami ustanovenými v usmernení ECB/2010/20.

         (1)  Usmernenie ECB/2011/14 z 20. septembra 2011 o nástrojoch a postupoch menovej politiky Eurosystému (Ú. v. EÚ L 331, 14.12.2011, s. 1).“

      PRÍLOHA II

            „PRÍLOHA II

               AKTÍVA VEDENÉ ODDELENE

                        A.

                        Aktíva vedené oddelene zahŕňajú výlučne:

                                    1.

                                    úvery poskytnuté úverovým inštitúciám eurozóny v súvislosti s operáciami menovej politiky v eurách (položka aktív 5 HS);

                                    2.

                                    cenné papiere držané na účely menovej politiky (časť položky aktív 7.1. HS);

                                    3.

                                    pohľadávky v rámci Eurosystému z prevodu iných devízových rezerv ako zlato do ECB na základe článku 30 štatútu ESCB (časť položky aktív 9.2 HS);

                                    4.

                                    čisté pohľadávky v rámci Eurosystému z eurobankoviek v obehu vrátane pohľadávok vyplývajúcich z uplatňovania článku 4 tohto rozhodnutia (časť položky pasív 9.4 HS);

                                    5.

                                    čisté pohľadávky v rámci Eurosystému, ktoré vyplývajú z transakcií TARGET2, úročené referenčnou sadzbou (časť položky pasív 9.5 HS);

                                    6.

                                    zlato vrátane pohľadávok v zlate prevedených do ECB v množstve dovoľujúcom každej NCB viesť oddelene časť svojho zlata, ktorá zodpovedá uplatňovaniu jej podielu v kľúči upísaného základného imania k celkovému množstvu zlata vedenému oddelene všetkými národnými centrálnymi bankami (položka aktív 1 a časť položky aktív 9.2 HS).
                                    Na účely tohto rozhodnutia sa zlato oceňuje na základe ceny zlata v eurách za rýdzu uncu k 31. decembru 2002;

                                    7.

                                    pohľadávky z eurobankoviek, ktoré boli predzásobené podľa usmernenia ECB/2006/9 a ktoré sa potom dostali do obehu predo dňom prechodu na hotovostné euro (časť položky aktív 4.1 HS do dňa prechodu na hotovostné euro a potom časť korešpondenčných účtov v položke aktív 9.5 HS), ale len kým sa tieto pohľadávky nestanú súčasťou pohľadávok v rámci Eurosystému vyplývajúcich z transakcií TARGET2;

                                    8.

                                    neuhradené pohľadávky vyplývajúce zo zlyhania zmluvných strán Eurosystému v súvislosti s úverovými operáciami Eurosystému a/alebo finančné aktíva alebo pohľadávky (voči tretím osobám) privlastnené a/alebo nadobudnuté v súvislosti s uplatnením zábezpeky poskytnutej zmluvnými stranami Eurosystému, ktoré zlyhali, v súvislosti s úverovými operáciami Eurosystému, ktoré boli preklasifikované z položky aktív 5 HS (časť položky aktív 11.6 HS);

                                    9.

                                    vzniknutý úrok z menovopolitických aktív, ktorých splatnosť je aspoň jeden rok, zaúčtovaný každou NCB na konci štvrťroka (časť položky aktív 11.5 HS).

                        B.

                        Hodnota aktív vedených oddelene v každej NCB sa vypočítava v súlade s harmonizovanými účtovnými zásadami a pravidlami ustanovenými v usmernení ECB/2010/20.“


title: 2014/364/EÚ: Rozhodnutie Rady z  12. júna 2014 o pozícii, ktorá sa má v mene Európskej únie prijať v Spoločnom výbore EHP, pokiaľ ide o zmenu protokolu 31 k Dohode o EHP o spolupráci v špecifických oblastiach mimo štyroch slobôd

text:
               18.6.2014

               SK

               Úradný vestník Európskej únie

               L 178/11

         ROZHODNUTIE RADY
   z 12. júna 2014
   o pozícii, ktorá sa má v mene Európskej únie prijať v Spoločnom výbore EHP, pokiaľ ide o zmenu protokolu 31 k Dohode o EHP o spolupráci v špecifických oblastiach mimo štyroch slobôd

      (2014/364/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 196 v spojení s článkom 218 ods. 9,
   so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
   so zreteľom na návrh Európskej komisie,
   keďže:

               (1)

               Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.

               (2)

               Podľa článku 98 Dohody o EHP sa na základe rozhodnutia Spoločného výboru EHP môže okrem iného meniť protokol 31 k uvedenej dohode.

               (3)

               Protokol 31 k Dohode o EHP obsahuje ustanovenia a opatrenia týkajúce sa spolupráce v špecifických oblastiach mimo štyroch slobôd.

               (4)

               Je vhodné rozšíriť spoluprácu zmluvných strán Dohody o EHP tak, aby zahŕňala rozhodnutie Európskeho parlamentu a Rady č. 1313/2013/EÚ (3).

               (5)

               Protokol 31 k Dohode o EHP by sa preto mal zodpovedajúcim spôsobom zmeniť s cieľom umožniť túto rozšírenú spoluprácu od 1. januára 2014.

               (6)

               Pozícia Únie v Spoločnom výbore EHP by mala vychádzať z pripojeného návrhu rozhodnutia,

         PRIJALA TOTO ROZHODNUTIE:
   Článok 1
   Pozícia, ktorá sa má v mene Európskej únie prijať v Spoločnom výbore EHP k navrhovanej zmene protokolu 31 k Dohode o EHP o spolupráci v špecifických oblastiach mimo štyroch slobôd, je založená na návrhu rozhodnutia Spoločného výboru EHP pripojenom k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 12. júna 2014

            Za Radu

            predseda

         Y. MANIATIS

      (1)  Ú. v. ES L 305, 30.11.1994, s. 6.

      (2)  Ú. v. ES L 1, 3.1.1994, s. 3.

      (3)  Rozhodnutie Európskeho parlamentu a Rady č. 1313/2013/EÚ zo 17. decembra 2013 o mechanizme Únie v oblasti civilnej ochrany (Ú. v. EÚ L 347, 20.12.2013, s. 924).

      NÁVRH
      ROZHODNUTIE SPOLOČNÉHO VÝBORU EHP č. …/2014,
      z …,
      ktorým sa mení protokol 31 k Dohode o EHP o spolupráci v špecifických oblastiach mimo štyroch slobôd
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej články 86 a 98,
      keďže:

                  (1)

                  Je vhodné rozšíriť spoluprácu zmluvných strán Dohody o EHP tak, aby zahŕňala rozhodnutie Európskeho parlamentu a Rady č. 1313/2013/EÚ zo 17. decembra 2013 o mechanizme Únie v oblasti civilnej ochrany (1).

                  (2)

                  Protokol 31 k Dohode o EHP by sa mal preto zmeniť s cieľom umožniť túto rozšírenú spoluprácu od 1. januára 2014,

            PRIJAL TOTO ROZHODNUTIE:
      Článok 1
      V článku 10 ods. 8 protokolu 31 k Dohode o EHP sa dopĺňa tento pododsek:

                  „d)

                  Akty Spoločenstva, ktoré nadobúdajú účinnosť od 1. januára 2014:

                              —

                                 32013 D 1313: rozhodnutie Európskeho parlamentu a Rady č. 1313/2013/EÚ zo 17. decembra 2013 o mechanizme Únie v oblasti civilnej ochrany (Ú. v. EÚ L 347, 20.12.2013, s. 924).
                              Lichtenštajnsko bude vyňaté z účasti na tomto programe a nebude ani finančne prispievať na tento program.“

            Článok 2
      Toto rozhodnutie nadobúda účinnosť dňom nasledujúcim po doručení posledného oznámenia podľa článku 103 ods. 1 Dohody o EHP (2).
      Uplatňuje sa od 1. januára 2014.
      Článok 3
      Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

         V Bruseli

               Za Spoločný výbor EHP

               predseda

               tajomníci

               Spoločného výboru EHP

         (1)  Ú. v. EÚ L 347, 20.12.2013, s. 924.

         (2)  [Ústavné požiadavky neboli oznámené]. [Ústavné požiadavky boli oznámené].


title: 2012/617/EÚ: Rozhodnutie Európskeho parlamentu z  10. mája 2012 o účtovnej závierke spoločného podniku SESAR za rozpočtový rok 2010

text:
               17.10.2012

               SK

               Úradný vestník Európskej únie

               L 286/355

         ROZHODNUTIE EURÓPSKEHO PARLAMENTU
   z 10. mája 2012
   o účtovnej závierke spoločného podniku SESAR za rozpočtový rok 2010
   (2012/617/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku SESAR za rozpočtový rok 2010,

               —

               so zreteľom na správu Dvora audítorov o overení konečnej ročnej účtovnej závierky spoločného podniku SESAR za rozpočtový rok 2010 spolu s odpoveďami spoločného podniku (1),

               —

               so zreteľom na odporúčanie Rady z 21. februára 2012 (06086/2012 – C7-0050/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 1361/2008 zo 16. decembra 2008, ktorým sa mení a dopĺňa nariadenie (ES) č. 219/2007 o založení spoločného podniku na vývoj novej generácie európskeho systému riadenia letovej prevádzky (SESAR) (3), a najmä na jeho článok 4b,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0114/2012),

               1.

               schvaľuje účtovnú závierku spoločného podniku SESAR za rozpočtový rok 2010;

               2.

               poveruje svojho predsedu, aby postúpil toto rozhodnutie výkonnému riaditeľovi spoločného podniku SESAR, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 368, 16.12.2011, s. 32.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 352, 31.12.2008, s. 12.

      (4)  Ú. v. ES L 357, 31.12.2002, s. 72.


title: Rozhodnutie Rady z 13. decembra 1982 o koordinácii činností členských štátov a orgánov spoločenstva s cieľom posúdiť potrebu interinštitucionálneho informačného systému spoločenstva a pripraviť návrhy na jeho zavedenie

text:
Dôležité právne oznámenie

|

31982D0869

Úradný vestník L 368 , 28/12/1982 S. 0040 - 0041 Fínske špeciálne vydanie: Kapitola 1 Zväzok 2 S. 0028  Španielske špeciálne vydanie: Kapitola 13 Zväzok 19 S. 0003  Švédske špeciálne vydanie: Kapitola 1 Zväzok 2 S. 0028  Portugalské špeciálne vydanie Kapitola 13 Zväzok 19 S. 0003

		Rozhodnutie Radyz 13. decembra 1982o koordinácii činností členských štátov a orgánov spoločenstva s cieľom posúdiť potrebu interinštitucionálneho informačného systému spoločenstva a pripraviť návrhy na jeho zavedenie(82/869/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 235,so zreteľom na návrh Komisie,so zreteľom na stanovisko Zhromaždenia [1],so zreteľom na stanovisko Hospodárskeho a sociálneho výboru [2],keďže integráciou spracovania dát, spracovania textov a telekomunikácií sa rysujú nové informačné technológie, ktoré by mohli zlepšiť vykonávanie prác spoločenstva, najmä neustále rastúcu výmenu informácií medzi orgánmi spoločenstva a správnymi orgánmi členských štátov;keďže nekoordinované zavádzanie nových informačných technológií v orgánoch spoločenstva a správnych orgánoch členských štátov predstavuje nebezpečenstvo vytvorenia nových prekážok voľného toku informácií;keďže jasné vymedzenie možností uplatňovania a užívateľských potrieb v rámci orgánov spoločenstva a správnych orgánov členských štátov by mohla mať kladný vplyv na stanovenie technických predpisov s cieľom zaviesť informačné systémy nezávislé na pôvode vybavenia, ako aj na rozvoj verejných telekomunikačných sietí a na ich využívanie pre informačné systémy; následne je na základe toho možné očakávať stimuly inovácie priemyslu;keďže je preto žiaduce ustanoviť koordinačný postup na určenie potrieb orgánov spoločenstva a príslušných vnútroštátnych správnych orgánov, pokiaľ ide o využívanie nových informačných technológií, a na vymedzenie vzájomných dohôd umožňujúcich výmenu informácií nezávisle na pôvode vybavenia s prihliadnutím na medzinárodnú normalizáciu;keďže zmluva nestanovuje špecifické právomoci nevyhnutné na prijatie tohto rozhodnutia, a je preto potrebné dovolávať sa článku 235 zmluvy,ROZHODLA TAKTO:Článok 1Členské štáty a Komisia koordinujú svoje činnosti vzhľadom na:1. zistenie a posúdenie potrieb;2. prípadné vypracovanie návrhov programu koncepcie a vykonávania;3. stanovenie spoločných dohôd umožňujúcich výmenu informácií nezávisle na pôvode vybavenia s prihliadnutím na medzinárodnú normalizáciu,s cieľom zaviesť interinštitucionálny integrovaný informačný systém spoločenstva (INSIS), ktorý umožní využívať nové elektronické technológie pre výmenu informácií medzi správnymi orgánmi orgánov spoločenstva a členských štátov. Ostatné orgány a inštitúcie spoločenstva sú vyzvané k účasti na tejto koordinácii. Koordinácia prebieha z podnetu Komisie v rámci poradného výboru zloženého zo zástupcov členských štátov a orgánov a inštitúcií spoločenstva, ktorého pôsobnosť je uvedená v prílohe.Článok 2Po skončení prác uvedených v článku 1 podá Komisia správu Rade a Zhromaždeniu a do 12 mesiacov po nadobudnutí účinnosti tohto rozhodnutia predloží návrhy, ktoré považuje za primerané.Článok 3Toto rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev.V Bruseli 13. decembra 1982Za RadupredsedaU. Ellemann-Jensen[1] Ú. v. ES C 125, 17.5.1982, s. 170.[2] Ú. v. ES C 343, 31.12.1981, s. 4.--------------------------------------------------PRÍLOHAPORADNÝ VÝBORPÔSOBNOSŤ1. Hlavné úlohy1.1. Všeobecná úlohaVšeobecnou úlohou poradného výboru je napomáhať Komisii pri:- zisťovaní a posudzovaní potrieb,- prípadnom vypracovávaní programu koncepcie a vykonávania,- stanovovaní spoločných dohôd umožňujúcich výmenu informácií nezávisle na pôvode vybavenia s prihliadnutím na medzinárodnú normalizáciupre informačný systém spoločenstva (INSIS).1.2. Špecifické úlohyŠpecifické úlohy poradného výboru sú:1.2.1. pomáhať Komisii zistiť existujúce a potenciálne potreby;1.2.2. pomáhať Komisii zistiť príslušné projekty v oblasti informačných technológií, ktoré prebiehajú v členských štátoch a orgánoch spoločenstva;1.2.3. radiť Komisii v oblasti cieľov INSIS a priorít vykonávania;1.2.4. radiť Komisii v otázke zlučiteľnosti plánov INSIS a príslušných činností v členských štátoch a orgánoch spoločenstva;1.2.5. radiť Komisii v oblasti noriem týkajúcich sa INSIS;1.2.6. radiť Komisii v oblasti koordinácie, ktorá sa musí urýchlene začať so správami pôšt a priemyslom.2. Frekvencia zasadnutíPribližne raz za dva mesiace.3. Trvanie prácPribližne osem mesiacov.4. ÚčastníciNajviac traja zástupcovia každého členského štátu a každého orgánu spoločenstva, pričom členovia každej delegácie by mali byť pokiaľ možno, odborníci vo všetkých príslušných oblastiach (informačné technológie, užívateľské požiadavky atď.)Sekretariát zabezpečuje Komisia.--------------------------------------------------


title: Medziparlamentné delegácie, delegácie pri spoločných parlamentných výboroch, delegácie pri parlamentných výboroch pre spoluprácu a mnohostranné parlamentné zhromaždenia Rozhodnutie Európskeho parlamentu zo 6. mája 2009 o počte medziparlamentných delegácií, delegácií pri spoločných parlamentných výboroch, delegácií pri parlamentných výboroch pre spoluprácu a mnohostranných parlamentných zhromaždení

text:
               5.8.2010

               SK

               Úradný vestník Európskej únie

               CE 212/136

         Streda 6. mája 2009Medziparlamentné delegácie, delegácie pri spoločných parlamentných výboroch, delegácie pri parlamentných výboroch pre spoluprácu a mnohostranné parlamentné zhromaždenia
   P6_TA(2009)0349
   Rozhodnutie Európskeho parlamentu zo 6. mája 2009 o počte medziparlamentných delegácií, delegácií pri spoločných parlamentných výboroch, delegácií pri parlamentných výboroch pre spoluprácu a mnohostranných parlamentných zhromaždení
   2010/C 212 E/24

      Európsky parlament,
   so zreteľom na návrh konferencie predsedov,
   so zreteľom na články 188 a 190 rokovacieho poriadku,
   so zreteľom na dohody o pridružení a o spolupráci a iné dohody, ktoré Európska únia uzavrela s krajinami, ktoré nie sú členmi EÚ,
   so zreteľom na snahu posilňovať parlamentnú demokraciu prostredníctvom neustáleho medziparlamentného dialógu,

               1.

               rozhodol, že počet delegácií a ich regionálnych zoskupení bude takýto:

                  a)   Európa, západný Balkán a Turecko

               Delegácie pri:

                           —

                           Spoločnom parlamentnom výbore EÚ – Chorvátsko

                           —

                           Spoločnom parlamentnom výbore EÚ – Bývalá juhoslovanská republika Macedónsko

                           —

                           Spoločnom parlamentnom výbore EÚ – Turecko

                     Delegácia pre vzťahy so Švajčiarskom, Islandom a Nórskom a pri Spoločnom parlamentnom výbore Európskeho hospodárskeho priestoru (EHP)
               Delegácia pre vzťahy s Albánskom, Bosnou a Hercegovinou, Srbskom, Čiernou Horou a Kosovom

                  b)   Rusko, štáty Východného partnerstva, stredná Ázia a Mongolsko

               Delegácia pri Parlamentnom výbore pre spoluprácu EÚ – Rusko
               Delegácia pri Parlamentnom výbore pre spoluprácu EÚ – Ukrajina
               Delegácia pri Parlamentnom výbore pre spoluprácu EÚ – Moldavsko
               Delegácia pre vzťahy s Bieloruskom
               Delegácia pri Parlamentných výboroch pre spoluprácu EÚ – Arménsko, EÚ – Azerbajdžan a EÚ – Gruzínsko
               Delegácia pri Parlamentných výboroch pre spoluprácu EÚ – Kazachstan, EÚ – Kirgizsko a EÚ – Uzbekistan a pre vzťahy s Tadžikistanom, Turkménskom a Mongolskom

                  c)   Maghreb, Mašrek, Izrael a Palestína

               Delegácia pre vzťahy s:

                           —

                           Izraelom

                           —

                           Palestínskou zákonodarnou radou

                           —

                           krajinami Maghrebu a Zväzom arabského Maghrebu

                           —

                           krajinami Mašreku

                  d)   Arabský polostrov, Irak a Irán

               Delegácia pre vzťahy s:

                           —

                           Arabským polostrovom

                           —

                           Irakom

                           —

                           Iránom

                  e)   Amerika

               Delegácia pre vzťahy s(o):

                           —

                           Spojenými štátmi americkými

                           —

                           Kanadou

                           —

                           krajinami Strednej Ameriky

                           —

                           krajinami Andského spoločenstva

                           —

                           združením Mercosur

                     Delegácia pri Spoločnom parlamentnom výbore EÚ – Mexiko,
               Delegácia pri Spoločnom parlamentnom výbore EÚ – Čile,

                  f)   Ázia/tichomorie

               Delegácia pre vzťahy s:

                           —

                           Japonskom

                           —

                           Čínskou ľudovou republikou

                           —

                           Indiou

                           —

                           Afganistanom

                           —

                           krajinami južnej Ázie

                           —

                           krajinami juhovýchodnej Ázie a so Združením národov juhovýchodnej Ázie (ASEAN)

                           —

                           Kórejským polostrovom

                           —

                           Austráliou a Novým Zélandom

                  g)   Afrika

               Delegácia pre vzťahy s:

                           —

                           Juhoafrickou republikou

                           —

                           Panafrickým parlamentom

                  h)   mnohostranné zhromaždenia

               Delegácia pri Spoločnom parlamentnom zhromaždení AKT-EÚ
               Delegácia pri Euro-stredomorskom parlamentnom zhromaždení
               Delegácia pri Euro-latinskoamerickom parlamentnom zhromaždení
               Delegácia pri Parlamentnom zhromaždení Euronest
               Delegácia pre vzťahy s Parlamentným zhromaždením NATO
               (ktorá bude pozostávať z členov podvýboru pre bezpečnosť a obranu);

               2.

                           a)

                           rozhodol, že členovia parlamentných výborov DHP budú určení výlučne z Výboru pre medzinárodný obchod a Výboru pre rozvoj, čím sa zabezpečí zachovanie vedúcej úlohy Výboru pre medzinárodný obchod ako gestorského výboru, a že títo členovia by mali aktívne koordinovať svoju činnosť so Spoločným parlamentným zhromaždením AKT-EÚ;

                           b)

                           rozhodol, že členovia parlamentných zhromaždení Euromed, Eurolat a Euronest budú určení výlučne z dvojstranných alebo subregionálnych delegácií z každého združenia;

               3.

               pripomína rozhodnutie konferencie predsedov zriadiť Parlamentné zhromaždenie Euronest združujúce Európsky parlament s parlamentmi Ukrajiny, Moldavska, Bieloruska, Arménska, Azerbajdžanu a Gruzínska; s ohľadom na Bielorusko rozhodol, že konferencia predsedov predloží návrhy v súvislosti so zastúpením Bieloruska v Parlamentnom zhromaždení Euronest;

               4.

               rozhodol, že konferencia predsedov delegácií vypracuje návrh ročného harmonogramu, ktorý má prijať konferencia predsedov po konzultovaní Výboru pre zahraničné veci, Výboru pre rozvoj a Výboru pre medzinárodný obchod, pričom konferencia predsedov môže tento harmonogram upraviť s cieľom reagovať na politické udalosti;

               5.

               rozhodol, že politické skupiny a nezaradení poslanci vymenujú stálych náhradníkov, ktorí majú pôsobiť v každom type delegácie, a že počet týchto náhradníkov nesmie presiahnuť počet riadnych členov zastupujúcich politické skupiny a nezaradených poslancov;

               6.

               rozhodol o posilnení spolupráce a konzultácií s výbormi, ktorých sa týka činnosť delegácie, a to usporadúvaním spoločných schôdzí medzi týmito orgánmi na ich zvyčajných pracoviskách;

               7.

               v praxi sa bude usilovať o zabezpečenie toho, aby sa na rokovaní delegácií, parlamentných výborov pre spoluprácu, spoločných parlamentných výborov a mnohostranných parlamentných zhromaždení mohol zúčastniť aj jeden alebo viacerí spravodajcovia, resp. predsedovia výborov; rozhodol, že predseda na spoločnú žiadosť predsedov delegácie a príslušného výboru povolí služobné cesty tohto druhu;

               8.

               rozhodol, že toto rozhodnutie nadobudne účinnosť na prvej schôdzi siedmeho volebného obdobia;

               9.

               poveruje svojho predsedu, aby toto rozhodnutie postúpil Rade a Komisii.


title: Rozhodnutie Rady z 8. júna 2017, ktorým sa obnovuje riadiaca rada Európskeho strediska pre rozvoj odborného vzdelávania

text:
               17.6.2017

               SK

               Úradný vestník Európskej únie

               C 194/30

         ROZHODNUTIE RADY
   z 8. júna 2017,
   ktorým sa obnovuje riadiaca rada Európskeho strediska pre rozvoj odborného vzdelávania
   (2017/C 194/04)
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania (1), a najmä na jeho článok 4,
   so zreteľom na nomináciu, ktorú predložila maďarská vláda,
   keďže:

               (1)

               Rada rozhodnutiami zo 14. júla 2015 (2) a 14. septembra 2015 (3) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2015 do 17. septembra 2018.

               (2)

               V dôsledku odstúpenia pána Lázlóa ODROBINU je pre Maďarsko k dispozícii jedno miesto člena riadiacej rady strediska v kategórii zástupcov vlády.

               (3)

               Členovia riadiacej rady uvedeného strediska by sa mali vymenovať na zvyšný čas funkčného obdobia, ktoré sa skončí 17. septembra 2018,

         ROZHODLA TAKTO:
   Článok 1
   Týmto sa za člena riadiacej rady Európskeho strediska pre rozvoj odborného vzdelávania na zvyšný čas funkčného obdobia, ktoré trvá do 17. septembra 2018, vymenúva:
   ZÁSTUPCOVIA VLÁD

               MAĎARSKO

               pani Krisztina VUJKOV TOMORNÉ

         Článok 2
   Toto rozhodnutie sa uverejní v Úradnom vestníku Európskej únie na účely informovania.

      V Luxemburgu 8. júna 2017

            Za Radu

            predsedníčka

         K. SIMSON

      (1)  Ú. v. ES L 39, 13.2.1975, s. 1.

      (2)  Ú. v. EÚ C 232, 16.7.2015, s. 2.

      (3)  Ú. v. EÚ C 305, 16.9.2015, s. 2.


title: 2002/212/CFSP: Council Decision of 11 March 2002 concerning the appointment of the Head of Mission/Police Commissioner of the European Union Police Mission (EUPM)

text:
Avis juridique important

|

32002D0212

Official Journal L 070 , 13/03/2002 P. 0008 - 0008

ROZHODNUTIE RADYz 11. marca 2002týkajúce sa vymenovania predsedu misie/policajného komisára Policajnej misie Európskej únie (PMEU)(2002/212/SBZP)RADA EURÓPSKEJ ÚNIE,so zreteľom na Zmluvu o Európskej únii, najmä na jej článok 23 ods. 2,so zreteľom na jednotnú akciu 2002/210/SBZP z 11. marca 2002 o Policajnej misii Európskej únie[1], najmä na jej článok 4,keďže:(1) článok 4 jednotnej akcie 2002/210/SBZP stanovuje, že Rada by konajúc na návrh generálneho tajomníka/vysokého predstaviteľa mala vymenovať predsedu misie/policajného komisára;(2) generálny tajomník/vysoký predstaviteľ navrhol, aby bol vymenovaný policajný veliteľ Sven Christian FREDERIKSEN,SA ROZHODLA TAKTO:Článok 1Pán Sven Christian FREDERIKSEN je týmto od 1. januára 2003 vymenovaný za predsedu misie/policajného komisára Policajnej misie Európskej únie. Do uvedeného dátumu koná ako policajný predseda misie/predseda plánovacej skupiny.Článok 2Toto rozhodnutie nadobúda účinnosť dňom jeho prijatia.Bude sa uplatňovať sa do 31. decembra 2005.Článok 3Toto rozhodnutie sa uverejní v úradnom vestníku.V Bruseli 11. marca 2002Za RadupredsedaJ. PIQUÉ I CAMPS[1] Ú. v. ES L 70, 13.3.2002, s. 1.


title: 2005/754/ES: Rozhodnutie Komisie z 19. októbra 2005 o vymenovaní členov Európskej skupiny pre etiku vo vede a nových technológiách na jej tretie funkčné obdobie

text:
               27.10.2005

               SK

               Úradný vestník Európskej únie

               L 284/6

      ROZHODNUTIE KOMISIE

   z 19. októbra 2005
   o vymenovaní členov Európskej skupiny pre etiku vo vede a nových technológiách na jej tretie funkčné obdobie
   (2005/754/ES)
   KOMISIA EURÓPSKYCH SPOLOČENSTIEV,
   so zreteľom na rozhodnutie Komisie zo 16. decembra 1997 [SEK(97) 2404] o zriadení Európskej skupiny pre etiku vo vede a nových technológiách (ESE) a o oprávnení predsedu Európskej komisie vymenovať členov,
   so zreteľom na rozhodnutie Komisie z 26. marca 2001 [K(2001) 691] o zmene a doplnení právomocí Európskej skupiny pre etiku vo vede a nových technológiách,
   so zreteľom na rozhodnutie Komisie 2005/383/ES z 11. mája 2005 (1) o obnovení mandátu Európskej skupiny pre etiku vo vede a nových technológiách,
   so zreteľom na verejnú výzvu na prejavenie záujmu, ktorá bola na internetovej stránke ESE uverejnená 20. mája 2005 a ktorej uzávierka bola stanovená na 20. júna 2005,
   keďže:

               (1)

               ESE je nezávislým a multidisciplinárnym poradným orgánom Európskej komisie, ktorý sa skladá z 15 členov.

               (2)

               Na základe výzvy na prejavenie záujmu bolo prijatých 38 žiadostí (2). Z predchádzajúcich členov ESE (3) sú na znovuzvolenie spôsobilí desiati členovia a deväť z týchto desiatich sa o to uchádza.

               (3)

               Je nevyhnutné zabezpečiť, aby členská základňa ESE disponovala príslušným rozsahom odborných schopností a skúseností.

               (4)

               Členovia sa vymenúvajú ad personam pre svoje osobné schopnosti a kvality,

         ROZHODLA TAKTO:
   Článok 1
   Menovanie sa na ďalšie štyri roky obnovuje týmto súčasným členom ESE:

               1.

               Rafael Capurro

               2.

               Inez de Beaufort

               3.

               Göran Hermerén

               4.

               Linda Nielsen

               5.

               Pere Puigdomenech Rosell

               6.

               Günter Virt.

         Článok 2
   Na štyri roky sa za členov ESE vymenúvajú:

               1.

               Emmanuel Agius

               2.

               Diána Bánáti

               3.

               Anne Cambon-Thomsen

               4.

               Carlo Casini

               5.

               Jozef Glasa

               6.

               Hille Haker

               7.

               Julian Kinderlerer

               8.

               Krzysztof Marczewski

               9.

               Paula Martinho da Silva.

         Článok 3
   Toto rozhodnutie sa uverejní v Úradnom vestníku Európskej únie.

      V Bruseli 19. októbra 2005

            Za Komisiu

         José Manuel BARROSO

            predseda

      (1)  Ú. v. EÚ L 127, 20.5.2005, s. 17.

      (2)  Pozri piatu zarážku článku 3 ods. 2 rozhodnutia 2005/383/ES: „Identifikácia a výber členov ESE sa uskutoční na základe verejnej výzvy na prejavenie záujmu.“

      (3)  Pozri tretiu zarážku článku 3 ods. 2 rozhodnutia 2005/383/ES: „Každý člen ESE sa vymenuje na obdobie štyroch rokov. Toto menovanie je obnoviteľné najviac na dve ďalšie obdobia.“


title: 2012/717/: Rozhodnutie Rady z  20. novembra 2012 , ktorým sa vymenúva jeden španielsky člen Výboru regiónov

text:
               24.11.2012

               SK

               Úradný vestník Európskej únie

               L 326/16

         ROZHODNUTIE RADY
   z 20. novembra 2012,
   ktorým sa vymenúva jeden španielsky člen Výboru regiónov
   (2012/717/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh španielskej vlády,
   keďže:

               (1)

               Rada prijala 22. decembra 2009 a 18. januára 2010 rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pani Esperanzy AGUIRREOVEJ GILOVEJ DE BIEDMAOVEJ sa uvoľnilo jedno miesto člena Výboru regiónov,

         PRIJALA TOTO ROZHODNUTIE:
   Článok 1
   Za člena Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:

               —

               pán Ignacio GONZÁLEZ GONZÁLEZ, Presidente de la Comunidad Autónoma de Madrid.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 20. novembra 2012

            Za Radu

            predseda

         A. D. MAVROYIANNIS

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.